**Vástádus Jørn Are Gaski, Bargiidbellodagas, áššái 03/20 Sámi Giellagáldu – Sáme Giellagálldo – Saemien Gïelegaaltije ásaheapmi**

Oppalašgolut šaddet 15,1 milj.ruvnno. Mii eaktudit ahte buot Sámedikkit ruhtadit unnit eanet ovttadássásaččat, muhto ahte mii fertet ovttas gávdnat osiid šiehtadallamiid mielde. Plána lea čađahit šiehtadallamiid jahkásaččat bušeahttarámma ja doaimmahusa váldobargguid birra. Doppe maid mearriduvvojit iešguđet Sámedikkiid ruhtadanoasit. Šiehtadallamat galget juohke jagi čađahuvvot ovdal borgemánu loahpas, vai bohtet mielde juohke sámedikki bušeahttameannudemiide. Sámedikkit mearridit iežaset bušeahttameannudeami oktavuođas, ahte dorjot go šiehtadusa vai eai , go mearridit bušeahta.